અકસ્માત વખતે રિક્ષા પલટી ખાઇ ગઇ હતી અને રિક્ષા ચાલક રવિ ઉર્ફે ગાંડો ધરમશીભાઇ મકવાણા (રહે. શ્રીનાથ એપાર્ટમેન્ટ, ચંન્દ્રભાભા હાઉસ, નવા વાડજ, અમદાવદ)ને પણ ઇજાઓ થવા પામી હતી. અકસ્માતના પગલે આસપાસમાંથી લોકો દોડી આવ્યા હતા. ત્યારે રિક્ષામાંથી વિદેશી દારૂ બહાર આવીને પડ્યો હતો. આ અંગે જાણ કરતા દોડી આવેલી પોલીસે રૂ.4000ની કિમતનો 40 ટીન બિયર તેમજ રૂ.600ની કિમતનો 4 નંગ વિદેશી દારૂની બોટલો તેમજ રિક્ષા મળી કુલ 64,600ના મુદ્દામાલ સાથે રવિ ઉર્ફે ગાંડોની ધરપકડ કરી હતી. પોલીસે આ માલ ક્યાંથી આવ્યો હતો અને કોના ત્યાં લઇ જવાતો હતો. તે દિશમાં તપાસ હાથ ધરી છે.